22/10/2019 | Administración LocalMunicipal
Sada
Servizos Económicos
Bases do VII Certame “Outono de Tapas”

Bases do VII Certame “Outono de Tapas” A Concellería de Promoción Económica e Turismo do Concello de Sada, xunto coa colaboración do sector hostaleiro e a agrupación “Eres de Tapas si…”, organiza o V Certame “Outono de Tapas”, co obxectivo de promocionar e potenciar o sector hostaleiro, a restauración e o turismo no municipio. O VII Certame “Outono de Tapas” celebrarase do 8 ao 10 de novembro de 2019 1.ª. Ámbito de participación. O certame, correspondente a 2019, circunscríbese aos límites administrativos do municipio de Sada, polo que poderá participar nel calquera establecemento dedicado á hostalería e restauración do concello de Sada.2.ª. Obxecto de participación. Cada establecemento participante poderá presentar a concurso un máximo dunha (1) tapa, que deberá contar entre os seus ingredientes básicos con produtos típicos da comarca e de tempada que serán elaborados nos establecementos participantes. Os establecementos, disporán dos ingredientes suficientes con previsión a cada servizo durante os días do concurso, e estableceráse un prezo fixo de 1 € por tapa servida (consumición aparte Segundo PVP), obligatorio para aqueles locais que desexen participar no certame. Os establecementos poderán seguir ofrecendo as súas tapas ou pinchos de cortesía habituais, pero non entrarán na promoción do evento.3.ª. Inscrición. A inscrición no concurso será do 30 de setembro ao 11 de outubro e será gratuíto. Deberase realizar por escrito utilizando o modelo oficial, dispoñible na páxina web municipal www.sada. gal, a través da seguinte ligación https://forms.gle/PHBeoufWuVVhB7Hg9, na Oficina de Turismo, na Avda. das Mariñas, s/n, ou no edificio administrativo do Concello de Sada, na entreplanta ou na terceira planta, Avda. das Mariñas, 25. Calquera cliente dos establecementos non inscritos poderá propoñer a participación destes no certame subindo as fotos das tapas que ofrezan. Neste caso so optarán ao premio do grupo de facebook “Eres de Tapas si…”. 4.ª. Difusión e material de participación. Unha vez que se peche o prazo de inscrición, o Concello de Sada difundirá e promocionará todo o relativo ao concurso, tanto os locais participantes así como as propias tapas, a través das redes sociais e outros medios de difusión. O deseño do material correrá a cargo do persoal do concello logo de que os interesados acheguen os horarios, nome da tapa a concurso antes do 13 de outubro, por whatsapp (637 346 064) ou correo electrónico a turismo@sada. gal.5.ª. Modo e período de participación. A tapa que se presente ao concurso deberá estar anunciada e exposta de forma destacada no establecemento, así como en número suficiente e razoable de unidades ou porcións, do 8 ao 10 de novembro, ambos incluídos, no horario de servizo proposto polos propios locais na ficha de inscrición. O Concello distribuirá entre os establecementos unha urna para a votación e unha cantidade suficiente de boletos que, a disposición gratuíta da clientela, servirán para determinar a tapa gañadora do premio do público. Os establecementos concursantes deberán ter exposto nun lugar visible o cartaz anunciador do concurso facilitado polo Concello de Sada así como a urna de votación e os boletos. O Concello solicitará aos participantes unha estimación do Nº de papeletas necesarias para cada establecemento. En caso de non ser suficientes deberán poñerse en contacto coa Concellería a través do teléfono 637 346 064.6.ª. Modalidades de votación. a) Votación do público: Toda a vez que un cliente ou clienta deguste unha tapa presentada a concurso, o establecemento participante deberá entregarlle un boleto de votación para que o cubra, incluíndo os datos de contacto, e así sexa válida a participación. O boleto deberase introducir na urna correspondente en calquera dos establecementos durante o período de duración do concurso. No caso de non aparecer o selo do local, dita papeleta considerarase nula. Para entrar no sorteos, os clientes deberán cubrir con 3 selos as papeletas de votación, que poderán ser un máximo de 2 selos dun mesmo establecemento. b) Votación do xurado: O Concello de Sada, a través da Concellería de Promoción Económica e Turismo proporá un xurado integrado por membros do sector, que deberán puntuar cada unha das tapas presentadas a concurso entre 1 e 5 puntos, atendendo a: coidado e presentación, sabor, dificultade de elaboración, ingredientes propios da comarca utilizados, valor nutricional e valoración global, destacando sempre o ingrediente da tempada de outono. c) Votación nas redes (Facebook): O grupo de facebook “Eres de Tapas si.”, outorgará un premio especial ao local con máis mencións nas redes. Para votar, a clientela deberá facer unha foto dunha (1) tapa nos locais que considere oportuno, e compartila no grupo “Eres de Tapas si…”. Este xesto será valorado con 3 puntos e cada gústame que reciba a foto valorarase cun (1) punto.7.ª. Recollida de votos. O Concello de Sada, a través do persoal designado para tal fin, recollerá os boletos de votación non utilizados e precintarán e recollerán as urnas de votación dos establecementos participantes entre os días 11 e 12 de novembro.8.ª. Resolución. O persoal designado polo Concello de Sada para tal fin será o encargado de:  Recontar os votos totais emitidos en cada urna.  Recoller a decisión do xurado. O grupo “Eres de Tapas si…” emitirá o fallo relativo ao seu galardón, baseado nos votos emitidos no seu grupo de facebook. Aquel establecemento que obteña a puntuación máis alta será o gañador absoluto do concurso en cada unha das modalidades. Os locais participantes poderán estar presentes durante o proceso de reconto oficial de votos se así o solicitan previamente. O VII Certame “Outono de Tapas” decidirase antes do día 15 de novembro de 2019. Todas as resolucións do concurso tras a votación en urna serán inapelables e non poden quedar desertos.9.ª. Premios. Establécense os seguintes premios:  Para ós locais. –Premio do público, para a tapa gañadora segundo a puntuación total obtida unha vez que se reconten os votos válidos emitidos pola clientela. Recibirá un diploma honorífico; ademais, a súa tapa aparecerá na portada do Facebook de Turismo de Sada durante 7 días; Premio do Xurado, para a tapa gañadora votada polo xurado definido na base 6.º. b) recibirá un un diploma honorífico. Ademais, a súa tapa e o seu establecemento serán publicitados nas redes de Turismo de Sada durante 7 días. O grupo “Eres de Tapas si” otorgará un premio a especificar a tapa gañadora no reconto da páxina de facebook da agrupación.  Para a clientela. –Que votou fisicamente nos locais: Sorteo de 3 vales por valor de 30 € que terá que presentar para trocar por consumicións a persoa premiada nun dos locais participantes de calquera modalidade do concurso quenes presentaran posteriormente a factura no rexistro do Concello; Que participou no concurso de facebook: Sorteo de 1 vale por valor de 30 € entre os votantes da páxina “Eres de Tapas si…”, que terán que presentar para trocar por consumicións nun dos locais participantes no concurso de facebook quenes presentarán posteriormente a factura no rexistro do Concello. O día 18 de novembro, ás 18.00 horas, farase a entrega de premios tanto dos locais como dos premios aos que opta o público na Axudantía de Mariña. No caso de que o premio non sexa reclamado e retirado na data sinalada ou que o boleto gañador non cumpra cos requisitos mencionados anteriormente, o premio quedará sen efecto. Así, calquera cambio de enderezo, correo electrónico ou teléfono por parte do gañador será responsabilidade deste. Por indicación expresa do xurado, poderán outorgarse mencións especiais ou accésits.10.ª. Aceptación das bases. A participación no VII Certame “Outono de Tapas” implica a aceptación destas bases, así como a súa resolución. A concelleira de Promoción Económica, Turismo e Emprego Laura Rodríguez Pena Sada, 26 de setembro de 2019.